A isla d'Irlanda tien una superficie de 84.421 km² d'os qualos un 83% corresponden a la Republica (70.280 km²) y a resta a Irlanda d'o Norte. Muga a l'ueste con l'ocián Atlantico, a lo noreste con a Canal d'o Norte, a l'este con a Mar Irlandesa que se conecta a l'ocián por meyo d'a Canal de Sant Chorche y d'a Mar Celta. O relieu d'Irlanda ye suaument accidentato por diversos monts. O punto más alto ye Carrauntoohil, con 1.041 m.